স্ট্রাটফোর্ড অপন অ্যাভন-এর মাইলখানেক পশ্চিমে শটরি গ্রাম। সেখানকার হাথওয়েজ পরিবারের সঙ্গেঁ শেক্সপীয়রদের জানাশোনা, আনাগোনা। রিচার্ড হাথওয়েজ ছিলেন সম্পন্ন কৃষক। প্রায় ৯০ একরের বাগান জমির উপর কটেজ তাঁর। নামেই কটেজ, আসলে বারো কামরা বিশিষ্ট এক রীতিমত বাগানবাড়ি। সে আমলে এই জমিবাড়ি নিউল্যাণ্ড ফার্মস্ নামে পরিচিত ছিল। রিচার্ড বেশীদিন বাঁচেননি। মৃত্যুর সময় জৈষ্ঠা কন্যা অ্যান্-কে তিনি অ্যানের বিবাহের খরচাবাবদ ছয় পাউণ্ড তেরো শিলিং আর চার পেনী দিয়ে যান। আসা যাওয়ার সূত্রে উইলিয়াম আর অ্যানের মন দেওয়া নেওয়া। অবশেষে ১৫৮২ সালে অষ্টাদশবর্ষীয় উইলিয়ামের সাথে ছাব্বিশ বছরের অ্যান-এর বিবাহ। অ্যান্ তখন রীতিমতন গর্ভবতী। ঐতিহাসিকেরা তাই মজা করে এই বিবাহকে বলেছেন ‘শটগান ওয়েডিং’। বিবাহের ছ’মাস পরেই উইলিয়ামের জৈষ্ঠা কন্যা সু্যজানার জন্ম।